પ્રભાતસિંહ ખડખડાટ હસી પડ્યો. 'અરે, મોટાભાઇ! આવી મૂર્ખામી ના કરતા. કલ્પના દીકરીએ જે આત્મવિશ્વાસથી આપની સામે આંગળી ચીંધી એના ઉપરથી એટલું તો નક્કી કે એ ખૂનીનું થોબડું થોડું ઘણું પણ આપને મળતું આવે એવું હશે. મારી વાત સમજો. અહીં આ દીકરીએ શંકા રજૂ કરી અને અમે લોકોએ વાત સંભાળી લીધી, પણ આપ લંડન જઇને વીડિયો ફૂટેજ જોવા માગો અને એ વખતે એ જોઇને ત્યાંની પોલીસને જો આ દીકરીના જેવી ધૂન ચડે તો? આપ જ ખૂની છો એમ કહીને ધડ દઇને એ ધોળિયાઓ કહી દે કે યુ આર અન્ડર એરેસ્ટ! ખૂની માનીને એ ધોળિયાઓ જેલમાં ખોસી દે તો ચેપ્ટર લાંબું થઇ જાય.'